**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/1976-11/2020.

**89/2020.**

**HATÁROZAT**

**A Nyírvidék Képző Központ Közhasznú Nonprofit Kft. ügyvezetője részére történő felmentvény megadásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva az alábbi határozatot hozom:

1. A Nyírvidék Képző Központ Közhasznú Nonprofit Kft.(továbbiakban: Kft) ügyvezetője, **Kőhegyi Edit** részére történő felmentvény megadásának tárgyában **nem kívánok döntést hozni.**
2. Tiszavasvári Város Önkormányzatát a 2020. 05. 29.-én elektronikus formában megtartandó taggyűlésén a határozat mellékletét képező szavazólappal e határozatnak megfelelően képviselem.
3. Jelen határozatról a Kft. ügyvezetőjét tájékoztatom.

**INDOKOLÁS**

A Nyírvidék Képző Központ Közhasznú Nonprofit Kft. (továbbiakban: Kft.) ügyvezetőjének tájékoztatása alapján 2020. május 29. napján a járványügyi helyzet miatt elektronikus (email-szavazólap) taggyűlést fog tartani. Ennek keretében kérte Tiszavasvári Város Önkormányzatának, mint tulajdonosnak a hozzájárulását a Kft. ügyvezetője részére történő felmentvény megadásához. A felmentvénnyel kapcsolatban nem kívánok döntést hozni.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. május 28.

 **Szőke Zoltán**

 **polgármester**

|  |
| --- |
|  **89/2020. számú határozat melléklete****Szavazólap a Nyírvidék Képző Központ Nonprofit Kft. TAGGYŰLÉSÉNEK elektronikus formában megtartott 2020. májusi üléséhez** |
|  |  |  |  |  |  |
| Tag neve: | **Tiszavasvári Város Önkormányzata** |  |  |  |  |
|  |  |  |  |  |  |
| Napirendi pont/határozati javaslat: | HATÁROZATTERVEZET SZÖVEGE | SZAVAZAT | MEGJEGYZÉS |
| IGEN | NEM | TARTÓZKODÁS |
| 1. | A Nyírvidék Képző Központ Nonprofit Kft. 2019. évi egyszerűsített éves beszámolójának elfogadása. Az adózott eredmény az eredménytartalékba kerül átvezetésre. |  |  |   |   |
| 2. | Ügyvezetői felmentvény megadása a Nyírvidék Képző Központ Nonprofit Kft. 2019. évi egyszerűsített éves beszámolójához kapcsolódóan. |  |   | X  |   |
|  |  |  |  |  |  |
| A szavazás módja: az egyes napirendi pontoknál a három oszlop (Igen/Nem/Tartózkodás) közül egy helyre X jelzést kell tenni. |   |
|  |  |  |  |  |   |
| Kelt: Tiszavasvári,  | Tiszavasvári, 2020. május 28. |  |  |  |  |
|  |  |  |  |  |  |
|  |  | aláírás |  |
|  |  |  |  |  |  |